**Udhëzime për Zbatimin e Trajnimit Bashkëpunues nga Konsorciumi VET me mbështetje të RCF**

Shkurt, 2022

**Përmbajtja**

[Shkurtesat 3](#_Toc38119396)

[Hyrje 4](#_Toc38119397)

[1 Pasqyra e Trajnimit Bashkëpunues 5](#_Toc38119398)

[1.1 Qasja mbi Trajnimin Bashkëpunues 5](#_Toc38119399)

[1.2 Parimet e Trajnimit Bashkëpunues 5](#_Toc38119400)

[1.3 Objektivi kryesor: Forcimi i aftësisë së punësimit të studentëve 6](#_Toc38119401)

[1.4 Dobitë e Trajnimit Bashkëpunues për Sipërmarrjet 6](#_Toc38119402)

[1.5 Dobitë e Trajnimit Bashkëpunues për VTI-të 7](#_Toc38119403)

[2 Hapat e Zbatimit të Trajnimit Bashkëpunues 8](#_Toc38119404)

[2.1 Pasqyra 8](#_Toc38119405)

[2.2 Përgatitja e Trajnimit Bashkëpunues (CT) 9](#_Toc38119406)

[2.2.1 Identifikimi i Partnerëve për CT për të ngritur Konsorciumin për VET 9](#_Toc38119407)

[2.2.2 Ngritja e Konsorciumit për VET 9](#_Toc38119408)

[2.2.3 Zhvillimi i Programit për Trajnim Bashkëpunues (Plani i Trajnimit Bashkëpunues) 10](#_Toc38119409)

[2.2.4 Trajnimi i Koordinatorëve për CT 11](#_Toc38119410)

[2.2.5 Trajnimi i Mëtejshëm i Trajnerëve Brenda Sipërmarrjeve 12](#_Toc38119411)

[2.2.6 Trajnimi i Mëtejshëm i Mësimdhënësve për VET 13](#_Toc38119412)

[2.3 Implementimi i CT-së 14](#_Toc38119415)

[2.3.1 Regjistrimi i Studentëve në Programin për CT 14](#_Toc38119416)

[2.3.2 Përfundimi i Kontratave të Trajnimit 14](#_Toc38119417)

[2.3.3 Bashkërendimi i Realizimit të CT-së 15](#_Toc38119418)

[2.3.4 Monitorimi dhe Vlerësimi i Aktiviteteve për CT dhe Raportimi 15](#_Toc38119419)

[2.4 CT Vlerësimi dhe Certifikimi 15](#_Toc38119420)

[2.4.1 Zhvillimi i Veglave të Vlerësimit 16](#_Toc38119421)

[2.4.2 Vlerësimi i Përbashkët i Rezultateve Mësimore nga CT-ja 16](#_Toc38119422)

[2.4.3 Certifikimi Zyrtar i Kualifikimit 17](#_Toc38119423)

# Shkurtesat

CT Trajnimi Bashkëpunues

KCF Fondi i Sfidave të Kosovës

KfW KfW Entwicklungsbank | Banka Gjermane për Zhvillim

M&E Monitorimi dhe Vlerësimi

RCF Fondi Rajonal i Sfidave

SME Sipërmarrjet e Vogla dhe të Mesme

VET Arsimi dhe Aftësimi Profesional

VTI Instituti i Aftësimit Profesional

# Fjalorth

Programi CT Programi i Trajnimit Bashkëpunues, realizohet së bashku nga VTI-të dhe sipërmarrjet bashkëpunuese

Konsorciumi për VET Konsorcium prej së paku 1 VTI dhe së paku 2 sipërmarrje bashkëpunuese në sektorë të ngjashëm, të cilat synojnë që së bashku të implementojnë programin e trajnimit bashkëpunues

Projekti për VET Të gjitha aktivitetet e një konsorciumi VET dhe masat e përkrahjes që i pranojnë nga RCF të cilat synojnë implementimin e Programit të Trajnimit Bashkëpunues nga Konsorciumi për VET

Moduli i Trajnimit Një pjesë e programit të trajnimit (= faza e trajnimit), që ndodh ose në ambientet e VTI-ve ose në ambientet e sipërmarrjeve.

# Hyrje

**Qëllimi i këtij dokumenti është të shpjegojë qasjen e Trajnimit Bashkëpunues (shkurt: CT) dhe hapat përkatëse të implementimit të cilat janë të nevojshme për të themeluar me sukses Trajnimin Bashkëpunes nëpërmjet konsorciumit për Arsim dhe Aftësim Profesional (VET) (ang: Vocational Education and Training).** Ky dokument synon gjithashtu të japë udhëzime se si mund të arrihet pjesëmarrja e konsiderueshme e sektorit të biznesit në implementimin e VET.

Për të ofruar një përmbledhje të bazës konceptuale të Trajnimit Bashkëpunues, qëllimi kryesor, kriteret e përgjithshme dhe përparësitë e kësaj qasjeje trajnimi përshkruhen në kapitullin 1.

Në kapitullin 2, shpjegohen hapat e zbatimit (përgatitja e CT, implementimi i CT, vlerësimi i CT), të cilat janë të nevojshme për zhvillimin e Trajnimit Bashkëpunues brenda konsorciumeve për VET. Në fillim të kapitullit 2, hapat e implementimit përmblidhen në një pasqyrë të shkurtër (shih tabelat përmbledhëse, kapitulli 2.1). Më tej, këto hapa implementimi janë përshkruar në hollësi (kapitulli 2.2 - 2.4).

**Ky Udhëzues u adresohet Instituteve të Aftësimit Profesional (ang. VTI) dhe sipërmarrjeve të tyre bashkëpunuese partnere.** Ai pasqyron një direktivë të qartë se si do të përgatitet dhe organizohet Trajnimi Bashkëpunues për të siguruar që studentët e VET të fitojnë aftësi të mjaftueshme praktike dhe përvojë në vendin e punës, e si rrjedhim të rrisin ndjeshëm punësueshmërinë e tyre.

# Pasqyra e Trajnimit Bashkëpunues

## Qasja e Trajnimit Bashkëpunues

**Qasja e Trajnimit Bashkëpunues synon përfshirjen e sektorit të biznesit gjatë gjithë procesit të zhvillimit, implementimit dhe vlerësimit të VET.** Kjo bazohet në përvojën që ofertat e VET duhet të pasqyrojnë aftësitë e kërkuara në vendin e punës.

Implementimi i Trajnimit Bashkëpunues kombinon të mësuarit e bazuar në qendër trajnimi dhe të mësuarit e bazuar në sipërmarrje në një mënyrë fleksibël për të zhvilluar aftësitë, njohuritë dhe sjelljen në punë e punëtorëve të ardhshëm. Qasja bazohet në të kuptuarit se aspekte të caktuara të kompetencave profesionale do të mësohen më së miri në një mjedis të dedikuar të të mësuarit, d.m.th., në një VTI, ndërsa aspektet e tjera të kompetencave në punë fitohen më së miri brenda procesit të punës, d.m.th., në mjedisin e jetës reale të vendit të punës të një sipërmarrjeje. Rrjedhimisht, çdo vend trajnimi mundëson përvetësimin e atyre aspekteve të një profesioni, për të cilin është më i përshtatshmi dhe për të cilin ka përvojën më të rëndësishme. I njëjti kuptim pasqyrohet në lidhje me vlerësimet e aftësive, të cilat do të kryhen në bashkëpunim të ngushtë ndërmjet institutit VET dhe sipërmarrjeve bashkëpunuese.

Në mënyrë ideale, sektori i biznesit duhet të kontribuojë me ekspertizën e tij tashmë në fazën e analizës së kërkesës dhe zhvillimit të standardeve të punës, të cilat do të shndërrohen më tej në programe mësimore të programeve përkatëse për VET.

## Parimet e Trajnimit Bashkëpunues

Në mënyrë që të jenë të pranueshëm për financim nga RCF, Programet e Trajnimit Bashkëpunues duhet të hartohen në përputhje me parimet e mëposhtme, të cilat pasqyrohen në kriteret e pranueshmërisë dhe atyre të përzgjedhjes nga RCF:

1. ***Përgjegjësia e përbashkët:*** VTI-të dhe sipërmarrjet bashkëpunuese do të marrin përgjegjësinë e përbashkët për planifikimin, implementimin dhe monitorimin e projekteve VET, si dhe për vlerësimet pasuese të aftësive, ndërsa VTI-të do të veprojnë si udhëheqëse të konsorciumeve përkatëse të VET.
2. ***Baza kontraktuale***: Implementimi i programeve të Trajnimit Bashkëpunues do të bazohet në rregullimet kontraktuale në dy nivele: (a) një marrëveshje bashkëpunimi ndërmjet VTI-ve dhe sipërmarrjeve partnere (p.sh. kontrata kornizë, Memorandum Mirëkuptimi në nivel të konsorciumit), dhe (b) kontrata trajnimi ndërmjet VTI-ve, sipëmarrjeve dhe studentëve.
3. ***Pajtueshmëria me rregulloret ligjore:*** Programet e Trajnimit Bashkëpunues duhet të jenë në përputhje me kërkesat ligjore të autoriteteve përkatëse për VET dhe duhet të çojnë në një kualifikim për VET të njohur nga shteti në përputhje me kornizën kombëtare të kualifikimit të ekonomisë përkatëse të BP6***.***
4. ***Pajtueshmëria me standardet dhe kurrikulat e punës:*** Programet e Trajnimit Bashkëpunues duhet të jenë në përputhje me standardet e miratuara të punës dhe në përgjithësi duhet të ndjekin programet e miratuara të programeve mësimore dhe/ose udhëzimet e kurrikulës (për aq sa ekzistojnë). Për aq sa është fizibël dhe ligjërisht e mundur, kurrikulat mund të përshtaten për të pasqyruar kërkesat specifike të aftësive të sipërmarrjeve partnere. Në afat më të gjatë kohor, do të njihen standardet e BE-së.
5. ***Qasja e Trajnimit Bashkëpunues:*** Përderisa mësimi teorik dhe trajnimi themelor praktik do të zhvillohen në VTI, trajnimi i përparuar dhe i specializuar praktik do të zhvillohet në sipërmarrje. Do të ketë një rotacion të rregullt të fazave të ndryshme të trajnimit të bazuar në VTI dhe në sipërmarrje. Fazat e trajnimit të bazuar në sipërmarrje do të paraqesin së paku 25% të kohëzgjatjes së përgjithshme të trajnimit.
6. ***Caktimi i koordinatorëve për CT:*** VTI-të dhe sipërmarrjet partnere do të caktojnë koordinatorët e CT-së të cilët do të jenë përgjegjës për planifikimin, koordinimin dhe monitorimin e trajnimit bashkëpunues. Trajnimi i koordinatorëve të CT-së do të jetë pjesë e projektit atëherë kur do të nevojitet.
7. ***Trajnimi në vendin e punës:*** Gjatë fazave të trajnimit në sipërmarrje, studentët do të përfshihen aktivisht në procesin e punës dhe në këtë mënyrë do të fitojnë aftësi praktike përkatëse në vendin e punës; vëzhgimi i pastër i proceseve të punës nuk konsiderohet si trajnim praktik brenda sipërmarrjes. Trajnimi brenda sipërmarrjes do të kryhet nga trajnerë brenda sipërmarrjes nën bashkërendimin e koordinatorit për CT të sipërmarrjes përkatëse. Trajnimi i trajnerëve në sipërmarrje është pjesë e projektit atëherë kur do të nevojitet***.***
8. ***Vlerësimi i përbashkët i aftësive:*** Vlerësimi praktik i aftësive të studentëve do të zhvillohet së bashku dhe do të drejtohet nga ekspertë teknikë të VTI-ve dhe sipërmarrjeve partnere
9. ***Monitorimi dhe raportimi*:** Aktivitetet dhe rezultatet e trajnimit do të monitorohen dhe regjistrohen rregullisht nga trajnerët dhe studentët dhe do të raportohen në baza mujore.

Këto kritere janë pikat kryesore të referimit për të gjitha hapat e planifikimit, implementimit dhe vlerësimit të Trajnimit Bashkëpunues të ilustruara në Kapitullin 2.

## Objektivi kryesor: Forcimi i punësueshmërisë së studentëve

Përfitimet e Trajnimit Bashkëpunues për grupin e synuar në lidhje me punësimin e tyre të ardhshëm janë:

1. *Njohuri teorike dhe aftësi themelore praktike:* Përmes trajnimit në VTI, studentët marrin njohuri teorike për të kuptuar kontekstin dhe afërsitë profesionale, si dhe për të zhvilluar aftësitë themelore praktike.
2. *Aftësi specifike praktike dhe ekspozimi ndaj teknologjisë së re:* Përmes fazave të trajnimit në sipërmarrje, studentët fitojnë ato aftësi praktike, të cilat janë të rëndësishme në vendin e punës; ata mësojnë se si të përdorin siç duhet pajisjet teknike dhe të njihen me teknologjitë e reja.
3. *Njohuri të lidhura me vendin e punës:* Studentët përvetësojnë përvojë praktike në një mjedis të bazuar në vendin e punës dhe fitojnë njohuri për proceset e lidhura me punën*.*
4. *Aftësia për zgjidhjen e problemeve: Trajnimi bashkëpunues mbështet zbatimin e njohurive teorike dhe aftësive praktike për zgjidhjen e problemeve në situata reale të punës.*
5. *Zgjerimi i aftësive të buta:* Përmes fazave të trajnimit brenda sipërmarrjeve, studentët zhvillojnë zakone dhe qëndrime pozitive të punës; ata fitojnë rutinë të punës dhe zhvillojnë aftësinë për të punuar në ekip.
6. *Mundësitë e punësimit dhe karrierës:* Lidhja me sipërmarrjet i mundëson studentët të krijojnë kontakte profesionale, të zhvillojnë perspektiva profesionale dhe të planifikojnë karrierën e tyre të ardhshme. Studentët me performancë të mirë shpesh fitojnë mundësinë e punësimit të rregullt në sipërmarrje pas diplomimit.

## Përfitimet e Trajnimit Bashkëpunues për Sipërmarrjet

Nevoja e sipërmarrjeve për të siguruar konkurrueshmërinë e tyre shpie në sfidën e mëposhtme: Objektivi afatshkurtër i mbajtjes së kostos së ulët ka tendencë për të kufizuar investimet në trajnim, ndërsa presioni për të mbajtur hapin me ndryshimin e shpejtë të teknologjisë, konkurrencës dhe inovacionit i bën investimet në aftësi të domosdoshme në afat më të gjatë kohor. Të ballafaquar me këtë zgjedhje, shpesh mbizotërojnë konsiderata afatshkurtra dhe shumë firma, veçanërisht NVM-të, nuk përfshihen në mënyrë aktive në ofrimin e shërbimeve VET.

Zakonisht, sipërmarrjet paraqesin rezervë në lidhje me përfshirjen e tyre në VET, të tilla si:

* Shqetësim i mundshëm i prodhimit ndërsa koha e trajnuesit është e shpenzuar në trajnim
* Mungesa e cilësisë në prodhim pasi një praktikant i ri mëson se si ta bëjë punën
* Produktivitet më i ulët ndërsa studenti po fiton aftësi të reja
* Koha shtesë për të kaluar në mbikëqyrjen e trajnimit
* Pajisjet mund të dëmtohen ose të trajtohen në mënyrë jo të duhur nga studentë pa përvojë
* Pajisjet shtesë mund të jenë të nevojshme për trajnim në mënyrë që të mos e prishin rendin e prodhimit të rregullt
* Nevojitet sigurimi i aksidenteve për studentët
* Periudhat e gjata të trajnimit mund të çojnë në kosto shtesë.

Sipërmarrjet mund t’i balancojnë efektet e mundshme negative me **përparësitë thelbësore që i ofron Trajnimi Bashkëpunues**, të cilat janë:

1. *Pavarësia:* Punëdhënësit mund të sigurohen që studentët të fitojnë aftësi praktike që lidhen me vendin e punës dhe që përmbajtja e trajnimit të jetë në përputhje me nevojat e tyre specifike. Në këtë mënyrë, sipërmarrjet e bëjnë veten të pavarur nga disponueshmëria e stafit të kualifikuar në tregun e punës.
2. *Rekrutimi:* Trajnimi bashkëpunues ofron një mënyrë efektive për të rekrutuar staf të kualifikuar. Njohja me studentët gjatë trajnimit siguron një bazë të mirë për vendimet mbi punësimin e mundshëm të mëvonshëm. Koha dhe kostoja për rekrutimin e jashtëm si dhe trajnimi gjatë punës për stafin e ri do të kursehen. Për më tepër, rreziku i rekrutimit të personelit të papërshtatshëm zvogëlohet. Një mospërputhje midis pritjeve të punëdhënësve dhe nivelit të aftësive të punëtorëve mund të shmanget.
3. *Zhvillimi i Burimeve Njerëzore:* Punëtorët e sipërmarrjeve që veprojnë si trajnerë brenda kompanisë kanë mundësinë të azhurnojnë aftësitë e tyre para se të fillojnë mbikëqyrjen e studentëve. Kjo gjithashtu inkurajon inovacionin dhe kontribuon në zhvillimin e burimeve njerëzore brenda kompanive.
4. *Produktivitet më i lartë*: Kur zhvillohet trajnimi praktik në vendin e punës, studentët kontribuojnë në mënyrë aktive në prodhimin ose ofrimin e shërbimeve. Studentët mund të kontribuojnë për të balancuar vendet e lira të punës ose mungesën e personelit tjetër për të mirën e kompanisë.
5. *Inovacioni:* Sipërmarrjet përfitojnë nga ndërveprimi me institucionet e trajnimit, duke ofruar kështu mundësi për shkëmbimin e ndërsjellë të njohurive dhe transferimin e teknologjisë, të cilat mund të kontribuojnë në zhvillimin teknologjik dhe inovacionin e procesit të punës në sipërmarrje*.*
6. *Imazhi i kompanisë:* Përpjekjet e trajnimit mund të përdoren për fushata marketingu. Trajnimi bashkëpunues mund të jetë pjesë e një strategjie të përgjegjësisë shoqërore të sipërmarrjes dhe ndikon pozitivisht në reputacionin e sipërmarrjes.

Duke marrë parasysh këta faktorë motivues, është e rëndësishme që diskutimet me sipërmarrjet të nënvizohen duke theksuar përfitimet e punëdhënësve nga Trajnimi Bashkëpunues, pasi kjo mund të ndihmojë për të fituar argumente për pjesëmarrjen e tyre më të fortë në VET.

## Përfitimet e Trajnimit Bashkëpunues për VTI-të

Në kuadër të Trajnimit Bashkëpunues, VTI-të ofrojnë një mjedis të mundshëm për të fituar njohuri teorike dhe aftësi praktike të kërkuara nga bota e punës dhe të pasqyruara në standardin e punës.

**Përfitimet e VTI-ve** nga pjesëmarrja e sipërmarrjeve në Trajnimin Bashkëpunues janë si në vijim:

1. *Motivimi:* Studentët janë më të motivuar për të mësuar, pasi ata janë të vetëdijshëm për atë që po mësojnë dhe se si do të zbatojnë konceptet teorike në punën e tyre praktike.
2. *Inovacioni:* Nëpërmjet ndërveprimit me kompanitë, VTI-të bëhen më të vetëdijshme për ndryshimet në tregun e punës dhe për nivelin e aftësive të kërkuara në profesionin përkatës. Mësimdhënësit profesional janë në hap me teknologjitë, proceset dhe metodat e aplikuara në botën e punës. Për më tepër, ata janë të sfiduar të ndajnë njohuritë dhe përvojën e tyre me sipërmarrjet, veçanërisht me trajnerët e caktuar brenda kompanive, duke i mbështetur ata në realizimin e trajnimeve.
3. *Cilësia dhe imazhi i VET:* Trajnimi bashkëpunues kontribuon në përmirësimin e cilësisë së mësimdhënies gjatë procesit të trajnimit dhe rritjen e rezultateve të të nxënit të studentëve. Kjo ka ndikim pozitiv në imazhin e VET dhe reputacionin e institutit përkatës*.*
4. *Përdorimi efikas i burimeve:* Meqenëse pjesë të ndryshme të trajnimit kryhen në kompani, studentët kalojnë më pak kohë në institutin e trajnimit dhe një numër më i lartë i studentëve mund të trajnohen pa burime shtesë fizike, financiare ose të personelit. Investimet në makineri të shtrenjta dhe/ose pajisje laboratorike në institutet e trajnimit mund të zvogëlohen kur trajnimi praktik zhvillohet në sipërmarrjet ku pajisjet e tilla janë në dispozicion.

# Hapat e Implementimit të Trajnimit Bashkëpunues

## Pasqyra

Për të siguruar suksesin e Trajnimit Bashkëpunues. VTI-të dhe sipërmarrjet duhet të formojnë një partneritet të besueshëm në formën e të ashtuquajturës **konsorciume** **VET** për të siguruar bashkërisht trajnimin e duhur në vendin e punës për studentët e programit përkatës të CT-së. Kërkohen hapat e mëposhtëm të zbatimit:

1. ***Përgatitja për CT***

Shënim: Hapat 1 dhe 2 duhet të realizohen brenda procesit të aplikimit. Të gjitha hapat e mëposhtëm duhet të bëhen pas miratimit të propozimeve me mbështetjen RCF.

|  |  |  |  |
| --- | --- | --- | --- |
| **Hapi | Piketa** | **Personat e rekomanduar pëgjegjës** | **Kohëzgjatja e vlerësuar** | **Burimet** |
| 1. Të identifikohen partnerët për CT (VTI-të, sipërmarrjet) | * + Menaxhmenti i VTI-ve dhe sipërmarrjet bashkëpunuese | ca. 1 muaj (para Shprehjes së Interesit: ang. EoI) | * + Personat në krye tek VTI |
| 1. Themelimi i konsorciumit VET përfshi këtu edhe idenë fillestare për CT, firmosjen e MM-së dhe planifikimin fillestar të personelit | * + Menaxhmenti i VTI-ve me mbështetjen e koordinatorit për CT   + Menaxhmenti i sipërmarrjes bashkëpunuese me mbështetjen e koordinatorëve për CT   + Mundësisht përfaqësuesit e aktorëve të tjerë (p.sh. dhomat, asociacionet e sektorit, ministria e linjës) | ca. 1 muaj  MM: pjesë e EoI  Planifikimi fillestar i personelit: pjesë e propozimit | * + Formati i MM |
| 1. Hartimi i programit për CT (Plani i trajnimit për CT) duke zbatuar standardet ekzistuese të punës | * + Koordinatori për CT pranë VTI-së   + Koordinatorët për CT pranë sipërnarrjeve bashëpunuese   + Mësimdhënësit e përzgjedhur për VET   + Staf i lartë i zgjedhur i sipërmarrjeve bashkëpunuese | ca. 6 muaj (pas miratimit të propozimit) | * + Standardet ekzistuese të punës dhe programet mësimore të ministrisë përkatëse që është në krye të realizimit të VET |
| 1. Hartimi i materialit për trajnim | * + Koordinatorër për CT pranë VTI-ve dhe sipërmarrjet bashkëpunuese   + Mësimdhënësit VET për VTI dhe trajnerët brenda sipërmarrjeve pranë sipërmarrjeve bashkëpunuese | Paralelisht me hapin 3 (pas miratimit të propozimit) | * + Plani i trajnimit për CT |
| 1. Trajnimi i koordinatorëve për CT | * + Koordinatorët për CT pranë VTI-ve dhe sipërmarrjet bashkëpunuese | 1 javë | * + Trajnerë të jashtëm ose brendshëm |
| 1. Trajnimi i mësimdhënësve VET për VTI-të | * + Koordinatori për CT pranë VTI-ve   + Mësimdhënësit përkatës për VET | 1 muaj | * + Sipërmarrjet bashkëpunuese |
| 1. Trajnimi i trajnerëve për kryerjen e punës brenda sipërmarrjeve | * + Koordinatorët pranë sipërmarrjeve   + Trajnerët brenda sipërmarrjeve | 1 muaj | * + Trajnerë të jashtëm ose brendshëm |

1. ***Implementimi i CT-së***

Shënim: Të gjitha hapat duhet të kryhen pas miratimit të propozimeve me mbështetjen e RCF.

|  |  |  |  |
| --- | --- | --- | --- |
| **Hapi | Piketa** | **Personat e rekomanduar përgjegjës** | **Kohëzgjatja e vlerësuar** | **Burimet** |
| 1. Regjistrimi i studentëve për programin CT | * + Administrata e VTI-së   + Koordinatori i VTI për CT   + Mundësisht koordinatorët për CT të sipërmarrjeve bashkëpunuese | Periudha e zakonshme e regjistrimit 1-2 muaj para fillimit të programit CT | * + n/a |
| 1. Përfundimi i lidhjes së kontratave për trajnimin | * + Koordinatorët për CT të VTI-ve + sipërmarrjet   + Studentët e regjistruar | paralelisht me hapin 1 | * + Formulari për kontratën e trajnimit |
| 1. Coordination of CT delivery | * + Koordinatorët për CT të VTI-ve dhe sipërmarrjet bashkëpunuese   + Mësimdhënësit për VET   + Trajnerët brenda sipërmarrjeve | periudha e trajnimit  (p.sh. 2 ose 3 vite) | * + Kurrikula për CT   + Plani i trajnimit   + Materialet e trajnimit |
| 1. Monitorimi dhe vlerësimi i aktiviteteve për CT dhe raportimit | * + Koordinatorët për CT të VTI-ve dhe sipërmarrjet bashkëpunuese   + Mësimdhënësit për VET, trajnerët brenda sipërmarrjeve   + Studentët pjesëmarrës | periudha e trajnimit (p.sh. 2 ose 3 vite) | * + Veglat për M&E   + Formulare për raportim |

1. ***Vlerësimi dhe Certifikimi për CT***

|  |  |  |  |
| --- | --- | --- | --- |
| **Hapi | Piketa** | **Personat e rekomanduar përgjegjës** | **Kohëzgjatja e vlerësuar** | **Burimet** |
| 1. Zhvillimi i veglave të vlerësimit | * + Menaxhmenti i VTI-ve   + Mësimdhënësit për VET   + Trajnerët brenda sipërmarrjeve | përafërsisht 1 muaj | * + Në pajtueshmëri me legjislacionin dhe udhëzimet kombëtare   + Produktet mostër të sipërmarrjes |
| 1. Vlerësimi i përbashkët i rezultateve mësimore për CT brenda VTI-ve dhe sipërmarrjeve | * + Vlerësuesit (mësimdhënësit për VET, trajnerët brenda sipërmarrjeve)   + Nëse është e nevojshme, përfshirja e vlerësuesve plotësues në pajtueshmëri me ligjet kombëtare | përafërsisht 1 muaj | * + Rregulloret për vlerësim të brendshëm të partneritetit për CT   + Detyrat për vlerësimin   + Veglat e vlerësimit të CT-së |

Në kapitujt vijues, të gjithë hapat e listuar të implementimit do të përshkruhen në hollësi.

## Përgatitja për CT

### Identifikimi i partnerëve për CT për të formuar Konsorciumin VET

Në hapin e parë pas nisjes së programit RCF dhe shpalljes së thirrjes për propozime, VTI-të dhe sipërmarrjet e interesuara për krijimin e Trajnimit Bashkëpunues do të bashkohen për të formuar një konsorcium për VET. Angazhimi i qartë i të dy palëve për bashkëpunim është një parakusht i rëndësishëm i konsorciumit VET.

### Krijimi i Konsorciumit VET

Pasi partnerët për bashkëpunim të jenë identifikuar dhe të kenë treguar interesin e tyre për të zbatuar së bashku Trajnimin Bashkëpunues, është thelbësore të sqarohen rolet dhe përgjegjësitë brenda konsorciumit VET. Duhet të sigurohet që sipërmarrjet duhet të marrin përgjegjësinë për fazat/modulet specifike të trajnimit në sipërmarrje sipas planit të trajnimit për CT.

**Memorandumi i Mirëkuptimit**

Për të rregulluar rolet dhe përgjegjësitë kryesore brenda Konsorciumit VET, duhet të nënshkruhet një Memorandum Mirëkuptimi (MM), i cili paraqet një marrëveshje kornizë ndërmjet VTI-ve dhe sipërmarrjeve. Memorandumi i Mirëkuptimit do të jetë pjesë e Shprehjes së Interesit (ang. EoI) që do të dorëzohet brenda kornizës kohore të përcaktuar.

Shënim: Një model i MM-së do të ofrohet si pjesë e Paketës së Aplikimit për Grante në RCF.

**Planifikimi Fillestar i Personelit të Nevojshëm brenda Konsorciumit VET**

*Sipërmarrjet:*

Në kuadër të Konsorciumit VET, sipërmarrjet pritet të marrin përsipër përgjegjësitë për një numër të caktuar të studentëve për një periudhë të caktuar kohore. Është e nevojshme disponueshmëria e trajnerëve brenda sipërmarrjes, pajisjeve dhe materialeve të trajnimit gjatë fazave të trajnimit. Sipërmarrjet e interesuara për t'u bashkuar me një konsorcium për VET duhet të marrin parasysh kërkesat e mëposhtme të personelit:

1. *Trajnerë brenda sipërmarrjes:* Në rastin ideal, trajnimi në sipërmarrje zhvillohet brenda procesit të punës/prodhimit. Përmes kësaj përqasjeje, studenti fiton në mënyrë efektive aftësitë përkatëse në vendin e punës të kërkuara në sipërmarrje. Përderisa punon së bashku me punëtorët që zotërojnë aftësitë e duhura, studenti mëson të marrë gradualisht më shumë punë dhe të kryejë detyra të ndërlidhura në mënyrë të pavarur. Në fund të trajnimit, studenti do të jetë në gjendje të përmbushë plotësisht kërkesat e prodhimit ose të shërbimit në mënyrë të pavarur.
2. *Koordinatori për CT i sipërmarrjes:* Një sipërmarrje mund të caktojë dikë nga personeli i saj (BNj) për të vepruar si koordinator i CT për sipërmarrjen. Koordinatori i CT-së mund të caktojë më shumë se një trajner për të udhëzuar studentin ndërsa ai/ajo kryen rotacion ndërmjet posteve të ndryshme të punës. Nga ana tjetër, një trajner mund të punojë me më shumë se një student në një sipërmarrje.

Supozohet se personeli i sipërpërmendur zakonisht nuk është i disponueshëm para fillimit të programit për CT. Prandaj, duhet të identifikohet dhe trajnohet personeli në dispozicion si pjesë e projektit VET që mbështetet nga RCF (shih seksionin 2.2.4, 2.2.5).

*VTI-të:*

Krijimi i CT parashikon përcaktimin e roleve të reja dhe transformimin e roleve ekzistuese gjithashtu brenda VTI-ve. Trajnimi bashkëpunues mund të zbatohet nga personeli ekzistues.

1. *Mësimdhënësit për VET:* Mësimdhënësit për VET zakonisht kanë nevojë të fitojnë aftësi shtesë që ndërlidhen me vendin e punës në mënyrë që të veprojnë si mësimdhënës kompetentë brenda një programi të CT-së. Një trajnim i tillë në vendin e punës për mësimdhënësit e VET (praktikë në sipërmarrjet bashkëpunuese) do të konsiderohet si pjesë e projektit të VET dhe mund të mbështetet nga RCF.
2. *Koordinatori për CT:* Ai/ajo do të veprojë si lehtësuesi kryesor i përgatitjes, implementimit dhe vlerësimit të Trajnimit Bashkëpunues në VTI. Prandaj, pozicioni i Koordinatorit të CT është strategjik. Është përgjegjësia e tij/saj të kontaktojë me sipërmarrjet e mundshme partnere dhe të krijojë sensibilizim për qasjen e CT. Sapo të krijohet partneriteti i CT, Koordinatori i CT-së bashkëvepron ngushtë me koordinatorët e CT-së të sipërmarrjeve bashkëpunuese*.*

Supozohet se Koordinatorët e CT nuk caktohen para fillimit të projektit CT në VTI. Prandaj, personeli në dispozicion duhet të zgjidhet për të vepruar si Koordinatorë të CT dhe gjithashtu mësimdhënësit për VET duhet të emërohen si mësimdhënës për CT në kuadër të programit CT. I gjithë personeli i zgjedhur duhet të trajnohet para implementimit të programit CT me mbështetjen e RCF (shih seksionin 2.2.4, 2.2.6).

### Zhvillimi i Programit për Trajnim Bashkëpunues

Në vijim, ilustrohen hapat e kërkuar për të zhvilluar një program CT. Këto do të sigurojnë që programi CT të tregojë rëndësi të lartë për kërkesat e vendit të punës, fleksibilitet në zbatim dhe pajtueshmëri me standardet ndërkombëtare.

**Plani i Trajnimit Bashkëpunues**

Plani i Trajnimit Bashkëpunues duhet të zhvillohet bazuar në rregulloret kombëtare, standardin ekzistues të punës dhe udhëzimet kurrikulare të ministrisë përkatëse dhe përgjegjëse për VET.

Programi i trajnimit do të strukturohet në një renditje të qartë të fazave/moduleve të trajnimit, të cilat realizohen në VTI dhe në sipërmarrje. Ai përmban elemente teorike dhe praktike të të mësuarit. Zakonisht, modulet e trajnimit praktik, themelor dhe teorik realizohen në VTI, ndërsa modulet e trajnimit praktik më të specializuar realizohen në sipërmarrje. Plani i trajnimit përfshin fushëveprimin, kohëzgjatjen dhe kohën e secilit modul, si dhe rezultatet e pritura të të nxënit sipas standardit të punës. Përcaktohen qartë rezultatet specifike të të nxënit (niveli i kompetencës që duhet arritur) për secilin modul.

Modulet e trajnimit për trajnimin brenda sipërmarrjes mund të zbatohen ose si një bllok për çdo vit trajnimi ose të strukturohen në disa seksione trajnimi gjatë gjithë vitit. Varet nga profesioni dhe organizimi i brendshëm i punës së sipërmarrjeve nëse një bllok trajnimi ose disa seksione trajnimi do të jenë më të përshtatshme.

Në lidhje me fazat e trajnimit brenda sipërmarrjes, plani i trajnimit përmban numrin dhe të dhënat personale të pjesëmarrësve në trajnim (të diferencuar nga sipërmarrja), si dhe nivelin e kërkuar të aftësive që duhet të kenë studentët para se të hyjnë në fazat përkatëse të trajnimit brenda sipërmarrjes.

*Koha e trajnimit:*

Trajnimi i përgjithshëm duhet të ndahet në: (1) kohë për leksione teorike në klasë, (2) kohë për aftësi praktike në punëtoritë e institutit dhe (3) kohë për trajnimin e lidhur me procesin e punës në sipërmarrje. Në mënyrë që të keni të drejtë për mbështetjen e RCF, fazat totale të trajnimit brenda sipërmarrjes duhet të arrijnë të paktën 25% të kohës së përgjithshme të trajnimit. Një përqindje më e lartë do të ishte e dobishme dhe do të rezultonte në rezultate më të larta të projekt propozimit përkatës.

Shënim: Mbështetja specifike këshilluese do të variojë për çdo projekt CT të mbështetur nga RCF, në përputhje me nevojat e formuluara në propozimet përkatëse.

**Zhvillimi i Materialeve të Trajnimit dhe Veglave të Monitorimit**

*Materialet e Trajnimit*

Në kuadër të zhvillimit të një programi për CT, duhet të vihet në dispozicion material adekuat i mësimdhënies dhe trajnimit për të pasqyruar sa më mirë përmbajtjen e trajnimit. Ose materiali ekzistues mund të rregullohet ose duhet të zhvillohet material i ri në mënyrë që të plotësojë kërkesat e Trajnimit Bashkëpunues. Materialet e trajnimit dhe të të mësuarit zakonisht përfshijnë material të shtypur dhe udhëzime për secilin modul trajnimi, të cilat dallojnë për mësimdhënësit e VET dhe studentët. Përpjekja për zhvillimin e materialit të ri të trajnimit nuk duhet të nënvlerësohet.

Duhet të theksohet se materialet e trajnimit, të cilat përdoren zakonisht në ambientet e trajnimit të bazuar në institut shpesh nuk korrespondojnë me qëllimin e trajnimit në procesin e punës brenda një sipërmarrjeje. Procesi i trajnimit në vendin e punës mund të përcaktohet vetëm paraprakisht në një masë të kufizuar pasi që duhet të përshtatet me kërkesat aktuale të prodhimit në baza ditore. Prandaj, materialet e trajnimit të përdorura në institut dhe në sipërmarrje mund të ndryshojnë sipas llojit dhe nivelit të detajeve.

*Veglat e Monitorimit*

Zbatimi i fazave të trajnimit brenda sipërmarrjes bën të domosdoshëm krijimin e mekanizmave të shëndoshë të monitorimit që sigurojnë përmbushjen e cilësisë së trajnimit të rënë dakord. Veglat e monitorimit për trajnimin bashkëpunues zakonisht përfshijnë:

* Ditarin e trajnimit (për studentin e CT)
* Raportin e përfundimit të modulit të trajnimit në sipërmarrje (për studentin e CT)
* Fletore dhe raport javor (versioni i trajnuesit në sipërmarrje)
* Fletore dhe raport javor (versioni i mësimdhënësit për VET)
* Pyetësor për vlerësimin e modulit të trajnimit në sipërmarrje (versioni i sipërmarrjes)
* Pyetësori për vlerësimin e modulit të trajnimit në sipërmarrje (versioni i studentit).

Shënim: Mbështetja specifike këshilluese do të variojë për çdo projekt CT të mbështetur nga RCF, në përputhje me nevojat e formuluara në propozimet përkatëse.

### Trajnimi i Koordinatorëve të CT-së

Në kuadër të Trajnimit Bashkëpunues, një rol të rëndësishëm duhet të zërë i ashtuquajturi koordinator i CT-së. Brenda fazës së përgatitjes së projekteve për CT, personeli i emëruar si **koordinatorë të sipërmarrjeve për CT** duhet të aftësohet për të përmbushur përgjegjësitë e mëposhtme:

* Të bashkëpunojë me personelin e VTI-së për të zhvilluar dhe vërtetuar planin e trajnimit, i cili specifikon, ndër të tjera, stacionet e trajnimit
* Të lehtësojë nënshkrimin e një Memorandumi të Mirëkuptimit nga ana e sipërmarrjes
* Të rekomandojë caktimin e trajnuesit/eve të sipërmarrjes
* Të bashkërendit zbatimin e planit të trajnimit me të gjitha departamentet përkatëse
* Të monitorojë dhe vlerësojë performancën e studentëve
* T’i rekomandojë menaxhmentit masa disiplinore për studentët kur është e nevojshme
* Të vlerësojë nivelin e aftësive të fituar nga studentët gjatë trajnimit në sipërmarrje
* Të mbajë komunikim të rregullt me koordinatorin e CT dhe mësimdhënësit e VET në VTI lidhur me komente kthyese dhe informacione të përditësuara.

Gjithashtu, edhe personeli i emëruar nga VTI si Koordinatorë të CT-së duhet të trajnohet për të qenë në gjendje të përmbushë përgjegjësitë e mëposhtme:

* Të promovojë dhe krijojë ndërgjegjësim mbi avantazhet e Trajnimit Bashkëpunues me sipërmarrjet
* Të bashkërendis regjistrimin e studentëve të rinj, nëse kërkohet, në bashkëpunim me sipërmarrjet partnere
* Të lehtësojë zhvillimin dhe vërtetimin e planit të trajnimit nga partnerët kryesorë
* Të organizojë oraret e klasave, të sinkronizuara me planin e trajnimit
* Të lehtësojë nënshkrimin e Memorandumit të Mirëkuptimit
* Të vendos studentët te sipërmarrjet bashkëpunuese partnere
* Të vizitojë sipërmarrjet partnere për të monitoruar dhe vlerësuar performancën e studentëve dhe për të marrë komente kthyese nga koordinatori i trajnimit
* Të monitorojë performancën e studentëve duke kryer vizita të rregullta në sipërmarrjet partnere, duke kontrolluar librat e regjistrimeve të studentëve (libri i regjistrave të trajnimit), të merr komente kthyese javore drejtpërdrejt nga studentët dhe të këshillojë studentët për çështje që kanë të bëjnë me trajnimin.

Shënim: Mbështetja specifike këshilluese do të variojë për çdo projekt CT të mbështetur nga RCF, në përputhje me nevojat e formuluara në propozimet përkatëse.

### Trajnimi i mëtejshëm i trajnerëve brenda sipërmarrjeve

Një rol tjetër i rëndësishëm në Trajnimin Bashkëpunues duhet të kryhet nga **trajnuesi brenda sipërmarrjes**. Trajnuesi brenda sipërmarrjes është përgjegjës për trajnimin praktik të studentëve në vendin e punës. Ky rol zakonisht kryhet nga teknikë ose mbikëqyrës të prodhimit, të cilët duhet të trajnohen për të marrë përsipër detyra plotësuese në kuadër të trajnimit brenda sipërmarrjes. Detyrat dhe përgjegjësitë e trajnuesit në sipërmarrje mund të përmblidhen si më poshtë:

* Të udhëzojë studentët në lidhje me ushtrimet praktike në bazë të programit të trajnimit
* Të monitorojë procesin e të mësuarit duke përdorur fletore trajnimi dhe ditarë
* Të vlerësojë rezultatet e të nxënit të studentëve përmes raporteve javore në bazë të kritereve të përcaktuara të vlerësimit
* Të sigurojë rrjedhën e vazhdueshme të informacionit ndërmjet sipërmarrjes dhe mësimdhënësit në institutin e aftësimit profesional
* Të kryejë vlerësimin përfundimtar të rezultateve të të nxënit të studentëve në bazë të konceptit të vlerësimit të trajnimit bashkëpunues.

Meqenëse trajnerët brenda sipërmarrjes kanë një përvojë të pasur praktike pune dhe posedojnë aftësi të mjaftueshme teknike, trajnimi i trajnerëve të sipërmarrjeve do të përqendrohet në përfitimin e kompetencave pedagogjike/didaktike. Këto duhet të mundësojnë që trajnerët e sipërmarrjeve të planifikojnë, kryejnë, mbikëqyrin dhe kontrollojnë në mënyrë profesionale trajnimin në vendin e punës në bazë të plani të trajnimit.

Koordinatori për CT i sipërmarrjes mund të caktojë trajnerë të shumëfishtë për të udhëzuar studentët përderisa ata kryejnë rotacion nëpër stacionet e ndryshme të punës. Trajnuesi i një sipërmarrjeje mund të punojë me më shumë se një student në sipërmarrje. Në parim, çdo anëtar i personelit të lartë (senior) të kualifikuar mirë, që merr pjesë në trajnim bashkëpunues, mund të veprojë si një trajner për studentët.

Që të sigurohet cilësia e trajnimit të bazuar në sipërmarrje, teknikë dhe/ose mbikëqyrës të prodhimit të kualifikuar dhe me përvojë të mirë inkurajohen të marrin përsipër rolin e trajnerëve në sipërmarrje. Megjithatë, anëtarët e personelit përkatës duhet të kenë aftësi të mjaftueshme personale, teknike dhe pedagogjike për të mbikëqyrur trajnimin e studentëve në kuadër të trajnimit bashkëpunues:

1. *Kompetencat teknike* nënkuptojnë që trajnuesi të ketë përfunduar një program të aftësimit profesional në atë fushë ose në një fushë të lidhur ngushtë, dhe të ketë fituar përvojë pune në fushën përkatëse. Përveç kësaj, trajnuesi duhet të ketë njohuri të mjaftueshme në lidhje me kërkesat e shëndetit dhe sigurisë në punë (OHS) dhe mbrojtjen e mjedisit.
2. *Kompetencat personale* nënkuptojnë që trajnuesi të ketë vlera pozitive të punës dhe të jetë produktiv, inovativ, i besueshëm, i orientuar nga koha, i interesuar për cilësinë dhe i motivuar.
3. *Kompetencat pedagogjike* nënkuptojnë që trajnuesi të ketë aftësi per të përcjellë njohuritë te studentët dhe të nxisë zhvillimin e kompetencave të tyre. Në veçanti, trajnuesi duhet të punojë sipas një plani trajnimi (të mbështetur nga mësimdhënës në VTI) dhe të sigurojë që ai plan të ndiqet gjatë gjithë procesit të trajnimit*.*

Përgjegjësitë dhe detyrat tipike që duhet të kryejnë trajnuesit brenda sipërmarrjes renditen në tabelën vijuese:

|  |  |
| --- | --- |
| **Përgjegjësitë** | **Detyrat** |
| Mbështet hartimin e planit të trajnimit (me koordinatorin e CT) | * Identifikon/përcakton kërkesat e trajnimit * Kontrollon kushtet e trajnimit në sipërmarrje * Përgatit planin e implementimit |
| Përgatit procesin e trajnimit | * Përgatit planin mësimor për trajnimin në sipërmarrje në bazë të planit të trajnimit * Përgatit veglat/mjetet për mësimdhënie * Përgatit pajisjet e punës |
| Implementon procesin e trajnimit | * Krijon ambient të mësimnxënies aktive * Implementon procesin e trajnimit sipas planit mësimor * Menaxhon procesin mësimor |
| Vlerëson rezultatet e të nxënit | * Përgatit planin e vlërësimit * Krijon vegël/vegla për vlerësim * Implementon planin e vlerësimit |
| Përgatit raportin e trajnimit | * Përgatit raportin e procesit të trajnimit * Fiton përvojë trajnimi * Propozon masa për të përmirësuar cilësinë e trajnimit * Menaxhon me dokumentacionin e studentëve |

Roli i trajnerëve në sipërmarrje është i ri për shumicën e sipërmarrjeve, ndërsa standardet për punën e tyre mund të mos ekzistojnë në shumicën e vendeve të BP6. Mirëpo, nëse ekzistojnë standarde të tilla, trajnimi i mëtejshëm i trajnerëve brenda sipërmarrjeve do të pasqyrojë kërkesat përkatëse.

Shënim: Mbështetja specifike këshilluese do të variojë për çdo projekt CT të mbështetur nga RCF, në përputhje me nevojat e formuluara në propozimet përkatëse.

### Trajnimi i mëtejshëm i mësimdhënësve për VET

### Nga ana e VTI-ve, mësimdhënësit e emëruar si ‘mësimdhënës për CT’ duhet të aftësohen për të kryer përgjegjësitë e tyre shtesë që zakonisht përmbajnë:

* Të kryejnë një trajnim praktik i cili korrespondon me trajnimin praktik në sipërmarrje dhe, përveç kësaj, i cili plotëson boshllëqet ndërmjet kërkesave të kompetencave të përcaktuara në programet mësimore dhe të trajnimit brenda sipërmarrjes në sipërmarrjet partnere, në rast se sipërmarrjet individuale të Konsorciumit VET nuk mund t'i sigurojnë vetë këto pjesë të trajnimit (madhësia e sipërmarrjes mund të jetë një faktor kufizues jo vetëm në lidhje me numrin e vendeve të trajnimit, por edhe në lidhje me shtrirjen dhe përmbajtjen e trajnimit praktik të ofruar),
* Të monitorojnë performancën e studentëve.

Prandaj, është e nevojshme të:

* Kenë njohuri të mirëfillta mbi proceset e punës/prodhimit në sipërmarrjet partnere,
* Kenë bashkërendim të ngushtë me sipërmarrjet partnere dhe të përcjellin progresin e mësimnxënies së studentëve në komunikim të vazhdueshëm me trajnerët e sipërmarrjes (vizita të rregullta të sipërmarrjeve, kontrollimin e librave të regjistrimit të studentëve (regjistri i trajnimit), marrja e komenteve kthyese javore direkt nga studentët).

### Për t'i mundësuar mësuesve të VET që të kryejnë këto përgjegjësi dhe detyra, nevojitet trajnim i mëtejshëm i cili përmirëson aftësitë e tyre praktike, veçanërisht atyre që kanë të bëjnë me vendin e punës dhe atyre që kanë të bëjnë me njoftimin e tyre me proceset e punës/prodhimit në sipërmarrje.

Shënim: Një koncept për trajnimin e mëtejshëm të mësimdhënësve për VET në vendin e punës (në sipërmarrjet bashkëpunuese) do të jetë pjesë e projekt propozimit të Konsorciumit VET përkatës.

## Implementimi i CT-së

### Regjistrimi i Studentëve në Programin për CT

Studentët mund të fillojnë të regjistrohen pasi programi për CT të jetë tërësisht i përgatitur. Është e mundur që sipërmarrjet bashkëpunuese do të duan të përfshihen në përzgjedhjen e studentëve në mënyrë që të shmangin që studentët që janë vendosur në sipërmarrjen e tyre të kenë sjellje joadekuate. Nëse sipërmarrjet parashtrojnë kërkesën për t'u përfshirë në përzgjedhjen e studentëve, kjo duhet të respektohet nga VTI-të dhe procedurat përkatëse të rekrutimit të dakordësohen ndërmjet partnerëve të përfshirë.

### Përmbyllja e Kontratave të Trajnimit

Gjatë procesit të regjistrimit, do të jetë e nevojshme të lidhen të ashtuquajturat Kontrata Trajnimi për programin specifik të CT-së. Kontratat e trajnimit duhet të krijohen për secilën sipërmarrje dhe për studentët e caktuar në atë sipërmarrje. Në këtë drejtim, do të lidhen kontrata të shumta trajnimi në kuadër të një Konsorciumi VET. Në mënyrë ideale, Kontrata e Trajnimit do të hartohet si kontratë tre-palëshe që do të lidhet ndërmjet VTI-së, sipërmarrjes dhe studentit. Në këtë rast, Kontrata e Trajnimit do të specifikojë përgjegjësitë dhe detyrat e të tre palëve.

Lista e mëposhtme jep një përmbledhje të temave, të cilat duhet të mbulohen nga Kontrata e Trajnimit:

1. *Të dhëna të përgjithshme*

* Titulli i programit të Trajnimit Bashkëpunues
* Emrat dhe të dhënat përkatëse bio të studentëve pjesëmarrës
* Renditja dhe kohëzgjatja e fazave të trajnimit në institut dhe në sipërmarrje

1. *Përgjegjësitë e sipërmarrjes:*

* Udhëzime praktike të studentëve gjatë fazave të trajnimit në sipërmarrje dhe monitorimi i procesit të të mësuarit, duke koordinuar me koordinatorin për CT të institutit dhe mësimdhënësit e përfshirë të VET
* Koordinimi i çështjeve të studentëve
* Sigurimi i siguracionit nga aksidentet për studentët
* Vlera e kompensimit për studentët e paguar gjatë fazave të trajnimit brenda sipërmarrjes

1. *Përgjegjësitë e VTI-së:*

* Koordinimi i zbatimit të planit të Trajnimit Bashkëpunues në sipërmarrje
* Mbështetja e trajnerëve të sipërmarrjeve në aspektin pedagogjik
* Koordinimi me trajnerët brenda sipërmarrjeve për të vlerësuar rezultatet e të nxënit të studentëve
* Koordinimi për të drejtuar në kohë stazhierin për të siguruar disiplinën (nëse ka)

1. *Të drejtat dhe detyrimet e studentit:*

* Pajtueshmëri me rregulloret/udhëzimet e brendshme të sipërmarrjes, përgjegjësi për dëmet e mundshme
* Vlera e kompensimit ose mbështetjes tjetër të pranuar, të tilla si hotelieri/dreka nga sipërmarrja
* (nëse bihet dakord) Rregullore për të qëndruar në sipërmarrje për një periudhë të caktuar pas diplomimit

1. *Monitorimi, Vlerësimi dhe bashkërëndimi i CT-së:*

* Mjetet për Monitorim dhe Vlerësim gjatë zbatimit të programit për CT
* Raportimi, mekanizmat e koordinimit, përfshi edhe renditjen e takimeve brenda Konsorciumit VET

1. *Mekanizmat e pagesave*

* Vlerat dhe koha e realizimit të pagesave sipas marrëveshjes.

### Bashkërendimi i realizimit të Trajnimit Bashkëpunues (CT)

Programi CT që përfshin të edhe fazat e trajnimit në institut edhe në sipërmarrje, do të zbatohet në përputhje me planin e trajnimit të rënë dakord reciprokisht. Megjithatë, duhet të jenë të mundshme përshtatjet e kohës së fazave të trajnimit brenda sipërmarrjes në mënyrë që të reagojnë ndaj pikave të mundshme të prodhimit ose kërkesave të tjera, të cilat mund të bëhen të rëndësishme nga ana e sipërmarrjeve.

Gjatë gjithë realizimit të programit CT (p.sh. 2 ose 3 vjet), do të zhvillohen takime të rregullta koordinuese të Konsorciumeve VET për të ndjekur proceset e trajnimit dhe për të rënë dakord mbi veprimet korrigjuese për përmirësimin e mëtejshëm të cilësisë së trajnimit (nëse është e nevojshme). Takimet e koordinimit do të përfshijnë VTI-të dhe të gjitha sipërmarrjet bashkëpunuese që përfshihen brenda programit CT. Renditja e takimeve të rregullta do të jetë sipas marrëveshjeve të arritura sipas Memorandumit të Mirëkuptimit ose sipas kontratave të trajnimit veç e veç.

Përveç takimeve të rregullta në nivel të Konsorciumit VET, do të parashikohen edhe takime dypalëshe aty për aty (ad hoc) për aq sa është e nevojshme për të sqaruar çështje specifike që mund të jenë të rëndësishme.

### Monitorimi dhe Vlerësimi i Aktiviteteve për CT dhe Raportimi

Për monitorimin dhe vlerësimin, rekomandohet të përdoren instrumenta që janë në dispozicion. Rekomandohet të përdorni shabllone të gatshme dhe t'i përshtatni ato sipas nevojave individuale nëse është e nevojshme.

Për vlerësimin e rezultateve të të nxënit të studentëve gjatë moduleve të trajnimit praktik janë hartuar një sërë kriteresh që do të përdoren në kuadër të aktiviteteve të M&E për CT:

1. *Ditari i Trajnimit: të mirëmbahet nga studenti gjatë trajnimit në sipërmarrje. Do të bashkënënshkruhet nga 'trajnuesi në sipërmarrje' dhe mësimdhënësi i VTI-së.*
2. *Raporti i Përfundimit të Modulit brenda ndërmarrjes: Të shkruhet nga studenti dhe të konfirmohet përmes bashkënënshkrimit nga ‘trajnuesi në sipërmarrje’,*
3. *Fletore dhe Raporti Javor (versioni për trajnuesin brenda sipërmarrjes): Të mirëmbahet nga trajnuesi brenda sipërmarrjes,*
4. *Fletore dhe Raport Javor (versioni për mësimdhënësin për VET): Të mirëmbahet nga mësimdhënësi për VET,*
5. *Formulari për vlerësimin e modulit të industrisë (versioni i sipërmarrjes): Të plotësohet nga trajnerët e sipërmarrjes dhe menaxhmenti ekzekutiv i sipërmarrjes,*
6. *Formulari për vlerësimin e modulit të industrisë (versioni i studentit): Të plotësohet nga studenti*.

Duke u bazuar në këto instrumente për Monitorim dhe Vlerësim të CT-së, koordinatori i institutit është në gjendje të përgatit Raportin për M&E (Monitorim dhe Vlerësim) për secilën fazë të përfunduar të trajnimit në sipërmarrje. Ky Raport i M&E do të prezantohet dhe diskutohet gjatë takimeve të rregullta koordinuese brenda Konsorciumit VET.

Shënim: Mbështetja specifike këshilluese do të variojë për çdo projekt CT të mbështetur, në përputhje me nevojat e formuluara në propozimet përkatëse.

## Vlerësimi dhe Certifikimi i Trajnimit Bashkëpunues (CT)

Provimi i diplomimit është hapi i fundit i një periudhe trajnimi ose i programit të plotë të trajnimit. Vlerësimi i rezultateve të përvetësimit të njohurive do të bëhet në dy raste, me përparësi ideale në sipërmarrjet partnere. Rezultatet e provimeve të diplomimit do të pasqyrojnë njohuritë, aftësitë dhe qëndrimin e secilit student në lidhje me standardin përkatës të punës. Prandaj, provimi i diplomimit nuk është vetëm një objektiv trajnimi, por edhe një mjet i dobishëm për vlerësimin e cilësisë së trajnimit. Në kontekstin e zbatimit të Trajnimit Bashkëpunues brenda Konsorciumit VET, provimi i diplomimit *në sipërmarrje* tregon gjithashtu efektivitetin e aktiviteteve të Trajnimit Bashkëpunues.

### Zhvillimi i Instrumenteve të Vlerësimit

Instrumentet e vlerësimit supozohet se mundësojnë vlerësimin e rezultateve të të nxënit. Prandaj, ata do të pasqyrojnë nivelin e kompetencave të kërkuara sipas standardit të punës.

Udhëzimet e provimit dhe certifikimit në dispozicion për profesionet përkatëse të ofruara nga ministritë përgjegjëse të VET në vendet ku zbatohet programi i RCF duhet të respektohen dhe përshtaten.

Kërkesat aktuale të vlerësimit të aftësive praktike mund të përmblidhen me pesë kritere:

1. *Cilësia e produktit ose shërbimit të kryer:* I referohen arritjes së parametrave teknikë të produktit të përfunduar ose shërbimit të kryer nga studenti, bazuar në kërkesat e përcaktuara për një detyrë të provimit. Bazuar në nivelet e rëndësisë të secilit parametër të kërkuar, vlerësuesit do të japin rezultatet e komponentëve të niveleve të përshtatshme. Ky kriter duhet të theksohet së bashku me aftësitë e studentëve për sa i përket sjelljes profesionale, aftësive dhe përvojës.
2. *Koha:* Kjo është periudha kohore aktuale e përdorur nga studenti për të kryer vlerësimin praktik, e cila llogaritet nga momenti kur detyrat e provimit i dorëzohen studentit deri në kohën kur studenti dorëzon produktin ose shërbimin e përfunduar dhe raporton mbi përfundimin e vlerësimit. Ky kriter duhet të theksohet nga fundi i kursit të trajnimit, së bashku me aftësinë e studentit për sa i përket sjelljes profesionale, aftësive dhe përvojës.
3. *Siguria e punës, pastrimi dhe mbrojtja e mjedisit: Ky kriter do të vlerësohet në lidhje me*:

* Veshja e pajisjeve të shëndetit dhe sigurisë në punë dhe përdorimi i mjeteve dhe pajisjeve të sigurisë për aq sa kërkohet
* Pajtueshmëria me udhëzimet dhe procedurat përkatëse gjatë operimit të makinerive, pajisjeve dhe mjeteve
* Mbajtja e vendit të punës të pastër dhe zbatimi i masave për mbrojtjen e mjedisit.

1. *Saktësia e procesit të prodhimit:* Ky kriter vlerësohet duke iu referuar saktësisë dhe aftësisë së procesit të prodhimit. Kosto-efektiviteti dhe përshtatshmëria e mjeteve, pajisjeve dhe nën-materialeve të përdorura, saktësia e procesit të prodhimit.
2. *Aranzhimi i punës:* Ky kriter vlerësohet në lidhje me:

* Puna përmes detyrës së provimit duke ndjekur një plan ose procedura specifike
* Aranzhimi dhe largimi nga vendi i punës në mënyrë të përshtatshme, të rregullt dhe të pastër.

Shënim: Mbështetja specifike këshilluese do të variojë për çdo projekt CT të mbështetur, në përputhje me nevojat e formuluara në propozimet përkatëse.

### Vlerësimi i Përbashkët i Rezultateve të përvetësimit të njohurive përgjatë procesit të Trajnimit Bashkëpunues (CT)

Sipas rregulloreve të përgjithshme për provimet, menaxhmenti i VTI-së duhet të vendosë të krijojë një ekip për realizimin e vlerësimit. Anëtarët e ekipit përfshijnë menaxherë dhe mësimdhënës me njohuri të thella dhe aftësi profesionale të fushës përkatëse.

Mësimdhënësit e procesit VET të përfshirë në trajnimin bashkëpunues, trajnerët në sipërmarrje dhe personeli i lartë i sipërmarrjeve partnere duhet të emërohen si vlerësues. Duhet të kontrollohet nëse shoqatat e sektorit do të vënë në dispozicion një ekspert plotësues të jashtëm për vlerësimin e përbashkët të CT-së.

Bazuar në produktet e disponueshme dhe të prezantuara nga sipërmarrjet, ekipi për realizimin e vlerësimit do të zgjedhë artikujt e duhur për realizimin e vlerësimit duke ndjekur formatin e me të cilën janë informuar studentët më herët. Vlerësimi praktik do të përfshijë interpretimin e vlerësimit sipas formatit të rënë dakord dhe specifikimin (p.sh. vizatimet teknike) të produktit ose shërbimit të provës që do të jepet në kuadër të vlerësimit praktik.

Shënim: Mbështetja specifike këshilluese do të variojë për çdo projekt CT të mbështetur, në përputhje me nevojat e formuluara në propozimet përkatëse.

### Certifikimi Zyrtar i Kualifikimit

Secili përfitues do të marrë një certifikatë zyrtare në përputhje me rregulloret përkatëse kombëtare. Kopjet e certifikatave të lëshuara do t'i vihen në dispozicion RCF si një dëshmi e përfundimit të suksesshëm të programit të Trajnimit Bashkëpunues (CT).